S. 10. 84 De Europæiske Fællesskabers Tidende Nr. L 264/1 (Retsakter hvis offentliggørelse er obligatorisk) RÅDETS FORORDNING (EØF) Nr. 2808/84 af 3. oktober 1984 om indgåelse af aftalen i form af brevveksling mellem Det europæiske økono- miske Fællesskab på den ene side og den danske regering og landsstyret på Færøerne på den anden side om indførelse af en ordning for laksefiskeriet i det nordlige Atlanterhav RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 43, under henvisning til forslag fra Kommissionen, under henvisning til udtalelse fra Europa-Parla- mentet ()), og ud fra følgende betragtninger : Fællesskabet på den ene side og den danske regering og landsstyret på Færøerne på den anden side har ført konsultationer vedrørende laksefiskeriet i det nordlige Atlanterhav ; indtil der vedtages en reguleringsordning som led i konventionen om bevarelse af laksebestanden i Nordatlanten, bør fangsterne for sæsonen 1984/1985 begrænses ; som resultat af disse konsultationer har de to delega- tioner paraferet en aftale i form af brevveksling ; det er i Fællesskabets interesse at godkende denne aftale — UDSTEDT FØLGENDE FORORDNING : Artikel 1 Aftalen i form af brevveksling mellem Det europæiske økonomiske Fællesskab på den ene side og den danske regering og landsstyret på Færøerne på den anden side om indførelse af en ordning for laksefiske- riet i det nordlige Atlanterhav godkendes på Fællesska- bets vegne. Aftaleteksten er vedføjet denne forordning. Artikel 2 Formanden for Rådet bemyndiges til at udpege de personer, der er beføjet til at undertegne aftalen med bindende virkning for Fællesskabet. Artikel 3 Denne forordning træder i kraft på dagen for offentlig- gørelsen i De Europæiske Fællesskabers Tidende Denne forordning er bindende i alle enkeltheder og gælder umiddelbart i hver medlemsstat. Udfærdiget i Luxembourg, den 3. oktober 1984. () Udtalelse afgivet den 13. september 1984 (endnu ikke of- fentliggjort i EFT). På Rådets vegne P. BARRY Formand